Karas per tarpininkus

Karas per tarpininkus (angl. proxy war) arba surogatinis karas – ginkluotas konfliktas tarp dviejų valstybių ar nevalstybinių politinių darinių, kuriuos remia kitos šalys, tiesiogiai nedalyvaujančios karo veiksmuose.Osmańczyk, Jan Edmund (2002). „Encyclopedia of the United Nations and International Agreements“. Abingdon: Routledge Books. p. 1869. ISBN 978-0415939201. Tam, jog konfliktas būtų laikomas karu per trečiąsias šalis, būtini tiesioginiai ir ilgalaikiai konflikte kovojančių ir jas atitinkamai palaikančių valstybių santykiai.Hughes, Geraint (2014). „My Enemy's Enemy: Proxy Warfare in International Politics“. Brighton: Sussex Academic Press. pp. 5, 12–13. ISBN 978-1845196271. Paprastai konfliktą remiančios, bet jame nedalyvaujančios šalys paramą išreiškia tiekdamos finansinius išteklius, karinius mokymus, amuniciją ir kitokią materialiąją pagalbą, siekdamos kovojančiai šaliai padėti įveikti priešą.

 Pavyzdžiai 

 Ispanijos pilietinis karas (1936–1939)
 Graikijos pilietinis karas (1946–1949)
 Korėjos karas (1950–1953)
 Vietnamo karas (1955–1975)
 Karibų krizė (1962)
 Afganistano karas (1979–1989)
 Sirijos pilietinis karas (2011–dabar)

 Rusijos–Ukrainos karas 
Kai kurie analitikai Rusijos–Ukrainos karą (nuo 2014 m.) laiko konfliktu tarp Vakarų ir Rusijos, ypač dėl reikšmingos NATO šalių karinės paramos. Tačiau kiti analitikai laikosi nuomonės, kad tokiais teiginiais siekiama sumenkinti faktą, jog Rusija neteisėtai ir be pagrįstos priežasties užpuolė Ukrainą; jų teigimu, Rusija taip siekia pateisinti savo invaziją bei paaiškinti savo karines nesėkmes. Anot Lawrence Freedman, bandymas apibūdinti šį konfliktą kaip karą per trečiąsias šalis neigia Ukrainos suverinitetą ir politinę laisvę spręsti savo ateitį; anot autoriaus, taip ignoruojama fundamentali priežastis, dėl kurios ukrainiečiai nusprendė priešintis ginklu.

 Šaltiniai 

Kategorija:Karas